CELEX: 32005D0310(01)
Language: sk
Date: 2005-02-24 00:00:00
Title: Rozhodnutie Rady z 24. februára 2005 , ktorým sa opätovne vymenúva zástupca riaditeľa Europolu

10.3.2005   
            
            
               SK
            
            
               Úradný vestník Európskej únie
            
            
               C 60/1
            
         
      ROZHODNUTIE RADY
   
   z 24. februára 2005,
   ktorým sa opätovne vymenúva zástupca riaditeľa Europolu
   (2005/C 60/01)
   RADA EURÓPSKEJ ÚNIE,
   so zreteľom na Dohovor o zriadení Európskeho policajného úradu (dohovor o Europole) (1), a najmä na jeho článok 29 ods. 2,
   konajúc ako orgán s právomocou na vymenovanie riaditeľa a zástupcu riaditeľa Europolu,
   so zreteľom na stanovisko správnej rady,
   keďže:
   
               (1)
            
            
               Funkčné obdobie zástupcu riaditeľa Europolu vymenovaného rozhodnutím Rady zo 17. decembra 2001 (2), uplynie 31. decembra 2005.
            
         
               (2)
            
            
               Služobný poriadok, ktorý sa uplatňuje na zamestnancov Europolu (3), a najmä jeho dodatok 8, stanovuje osobitné ustanovenia o postupe na opätovné vymenovanie riaditeľa a zástupcu riaditeľa Europolu.
            
         
               (3)
            
            
               Správna rada predložila Rade stanovisko, v ktorom navrhuje opätovné vymenovanie súčasného zástupcu riaditeľa Europolu, Mariana Germána SIMANCASA CARRIÓNU.
            
         
               (4)
            
            
               Rada na základe stanoviska, ktoré poskytla správna rada, si želá opätovné vymenovanie Mariana Germána SIMANCASA CARRIÓN za zástupcu riaditeľa,
            
         ROZHODLA TAKTO:
   Článok 1
   Mariano Germán SIMANCAS CARRIÓN sa týmto opätovne vymenúva za zástupcu riaditeľa Europolu od 1. januára 2006 do 31. decembra 2009.
   Článok 2
   Toto rozhodnutie nadobúda účinnosť dňom jeho prijatia.
   Uverejní sa v Úradnom vestníku Európskej únie.
   
      V Bruseli 24. februára 2005
      
         
            Za Radu
         
         
            predseda
         
         N. SCHMIT
         
      
   
   
      (1)  Ú. v. ES C 316 z 27.11.1995, s. 2.
   
      (2)  Ú. v. ES C 371 z 28.12.2001, s. 1.
   
      (3)  Pozri rozhodnutie Rady z 3. decembra 1998, ktorým sa stanovuje služobný poriadok uplatniteľný na zamestnancov Europolu (Ú. v. ES C 26 z 30.1.1999, s. 23), zmenený a doplnený rozhodnutím Rady z 19. decembra 2002 (Ú. v. ES C 24 z 31.1.2003, s. 1).